III. gimnazija Osijek

Osijek, Kamila Firingera 14

KLASA: 007-04/23-01/12

URBROJ: 2158-140-01-23-2

Osijek, 4. rujna 2023.

 **Z A P I S N I K**

s 27. sjednice Školskog odbora III. gimnazije Osijek, održane dana 4. rujna 2023. godine u prostoriji ureda ravnatelja škole.

Članovi školskog odbora koji sudjeluju u radu sjednice školskog odbora: Jasenka Bolkovac, prof., predsjednica Školskog odbora i članovi: Vjera Ščuric, mag. edu., Ana Antunović, dipl. psihologinja, Katarina Boras, dr.sc. Damir Šebo, Oliver Pavlović, dr.med. i dr.sc. Jerko Glavaš.

Prisutni: Jasenka Bolkovac, prof. Ana Antunović, dipl. psihologinja, dr.sc., Oliver Pavlović, dr.med., dr.sc. Damir Šebo, dr.sc. Jerko Glavaš, Katarina Boras i Vjera Ščuric, mag.educ.

Ostali nazočni: Tanja Kolesarić, dipl.iur.

Sjednica započela u 13:00 sati.

Za zapisničara je određena Tanja Kolesarić, dipl.iur., tajnica.

Gospođa Jasenka Bolkovac, prof., predsjednica Školskog odbora, uz pozdrav nazočnima, otvorila je sjednicu, potvrdila da je istoj od 7 članova Školskog odbora nazočno 7 članova te je predložila

***D n e v n i r e d :***

1. Usvajanje zapisnika sa 26. sjednice školskog odbora,

2. Upoznavanje sa pisanim zaključcima o zauzetim stajalištima o kandidatu za ravnatelja Nastavničkog vijeća, Skupa radnika i Vijeća roditelja,

3. Predstavljanje programa rada za mandatno razdoblje kandidata s liste kandidata za ravnatelja III. gimnazije Osijek,

4. Javno glasovanje svih članova Školskog odbora i Donošenje Odluke o imenovanju ravnatelja III. gimnazije Osijek,

5. Informacije, pitanja i prijedlozi.

Dnevni red je jednoglasno usvojen.

***AD.1.***

Školski odbor je jednoglasno, bez rasprave, usvojio zapisnik s 26. sjednice Školskog odbora Škole koja je održana dana 28. kolovoza 2023. godine.

***AD.2.***

Prema unaprijed dostavljenom radnom materijalu za sjednicu, između ostaloga i pisanih Zaključaka Nastavničkog vijeća, skupa radnika i Vijeća roditelja (dostavljenih prema Statutu u roku od 3 dana od održavanja sjednica), predsjednica Školskog odbora Jasenka Bolkovac, prof. upoznala je članove Školskog odbora s rezultatima tajnih glasovanja na navednim sjednicama o kandidatu za ravnatelja škole.

Na sjednici skupa radnika dana 30. kolovoza 2023. godine, od 65 radnika (upisanih na glasačkom popisu), glasovanju je pristupio 51 radnik te je kandidat za ravnatelja Dražen Jakopović, naveden na glasačkom listiću) dobio 51 glas.

Na sjednici Nastavničkog vijeća dana 31. kolovoza 2023. godine, od 57 članova (upisanih na glasačkom popisu) glasovanju je pristupilo 45 članova te je kandidat za ravnatelja Dražen Jakopović, naveden na glasačkom listiću dobio 45 glasova.

Na sjednici Vijeća roditelja dana 31. kolovoza 2023. godine, od 23 člana (upisanih na glasačkom popisu), glasovanju je pristupilo 14 članova te je kandidat za ravnatelja Dražen Jakopović, naveden na glasačkom listiću dobio 14 glasova.

Predsjednica školskog odbora nazočnima je pročitala pisane zaključke o kandidatu za ravnatelja.

***AD.3.***

Kandidat za ravnatelja, gospodin Dražen Jakopović, pozvan je članovima Školskog odbora izložiti i predstaviti program rada za mandatno razdoblje, što je i učinio u svom izlaganju te se potom udaljio kako bi Školski odbor mogao pristupiti glasovanju.

***AD.4.***

Školski odbor pristupio je javnom glasovanju na sljedeći način:

* Zaključak i stav ispred skupa radnika zauzela je i javno glasovala gospođa Jasenka Bolkovac, davši glas kandidatu gospodinu Draženu Jakopoviću,
* Zaključak i stav ispred Nastavničkog vijeća, zauzele su i javno dale glasove Ana Antunović i Vjera Ščuric kandidatu gospodinu Draženu Jakopoviću,
* Zaključke i stavove ispred osnivača redom:
* gospodin Jerko Glavaš javno je dao glas i podržao kandidata Dražena Jakopovića,
* gospodin Damir Šebo javno je dao glas i podržao kandidata Dražena Jakopovića,
* gospodin Oliver Pavlović također je dao glas i javno podržao nastavak rada u novom petogodišnjem mandatu kandidatu Draženu Jakopoviću.

Kandidat Dražen Jakopović javno je podržan sa 7 (sedam) glasova te su članovi Školskog odbora donijeli Odluku o imenovanju Dražena Jakopovića ravnateljem škole u novom petogodišnjem mandatu koji počinje teći dana 10.10.2023. godine. Ista Odluka stupiti će na snagu nakon dobivene suglasnosti ministra znanosti i obrazovanja.

***AD.5.***

Pod informacijama, pitanjima i prijedlozima, predsjednica Školskog odbora Jasenka Bolkovac, prof. navela je pristiglu obavijest/dopis Đakovačko osječke nadbiskupije o izvođenju nastave vjeronauka u III. gimnaziji Osijek u šk. godini 2023./2024. te izmjenu od 1. rujna 2023. u osobi vjeroučitelja. Dosadašnju nastavu vjeronauka koju je držao Hrvoje Šerić, ubuduće će držati vjeroučitelj Marko Kapular koji je sa 1. rujnom 2023. dobio i ugovor na neodređeno puno radno vrijeme. Članovi Školskog odbora usuglasili su se navedenom izmjenom te ju podržali.

Sjednica je završila u 14:00 sati.

Zapisničar: Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tanja Kolesarić, dipl.iur. Jasenka Bolkovac, prof.